pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดโครงการ "การบังคับคดีสำหรับเจ้าพนักงานบังคับทางปกครอง" รุ่นที่ ๑๒
วันจันทร์ที่ 10 กรกฎาคม 2566
10/07/2566
ปลัดกระทรวงยุติธรรม เปิดโครงการ "การบังคับคดีสําหรับเจ้าพนักงานบังคับทางปกครอง" รุ่นที่ ๑๒
ปลัดกระทรวงยุติธรรม เปิดโครงการ "การบังคับคดีสําหรับเจ้าพนักงานบังคับทางปกครอง" รุ่นที่ ๑๒
ในวันจันทร์ที่ ๑๐ กรกฎาคม ๒๕๖๖ เวลา ๑๐.๐๐ น. นางพงษ์สวาท นีละโยธิน ปลัดกระทรวงยุติธรรม เป็นประธานเปิดอบรมโครงการการบังคับคดีสําหรับเจ้าพนักงานบังคับทางปกครอง รุ่นที่ ๑๒ โดยมี นางทัศนีย์ เปาอินทร์ อธิบดีกรมบังคับคดี เป็นผู้กล่าวรายงาน พร้อมด้วยผู้เข้ารับการฝึกอบรมซึ่งเป็นบุคลากรจากหน่วยงานราชการ และองค์กรมหาชน จํานวนทั้งสิ้น ๖๕ คน เข้าร่วมโครงการฯ ณ ห้องกรุงธนบอลล์รูม โรงแรมรอยัลริเวอร์ เขตบางพลัด กรุงเทพมหานคร
โอกาสนี้ ปลัดกระทรวงยุติธรรม ได้กล่าวมีใจความสําคัญตอนหนึ่งว่า นโยบายหลักของกระบวนการยุติธรรมของประเทศไทย ในปี พ.ศ. ๒๕๖๖ มี ๔ ประการ คือ ๑) การมีกฎหมายที่มีคุณภาพ มีประสิทธิภาพ และการบังคับใช้กฎหมายอย่างมีประสิทธิผล ๒) การลดความเหลื่อมล้ํา ๓) การป้องกันและปราบปรามยาเสพติด และ ๔) การสร้างการมีส่วนร่วมในการเข้าถึงกระบวนการยุติธรรมทางเลือก ซึ่งการจัดโครงการการบังคับคดีสําหรับเจ้าพนักงานบังคับทางปกครองในครั้งนี้ถือเป็นการตอบโจทย์นโยบายสําคัญของประเทศดังกล่าว และตรงตามเจตนารมณ์ของกฎหมายได้อย่างแท้จริง พร้อมทั้งขอให้ผู้เข้าร่วมโครงการฯ ทุกท่านนําองค์ความรู้ที่ได้รับในครั้งนี้ไปปรับใช้ในการปฏิบัติหน้าที่เจ้าพนักงานบังคับทางปกครองได้อย่างมีคุณภาพและมีประสิทธิภาพมากยิ่งขึ้น
สําหรับการจัดโครงการฯ ครั้งนี้ จัดอบรมในระหว่างวันที่ ๑๐-๒๑ กรกฎาคม ๒๕๖๖ โดยจัดขึ้นตามพระราชบัญญัติวิธีปฏิบัติราชการทางปกครอง (ฉบับที่ ๓) พ.ศ. ๒๕๖๒ และกฎกระทรวงกําหนดเจ้าหน้าที่ผู้ออกคําสั่งใช้มาตรการบังคับทางปกครองและการแต่งตั้งเจ้าพนักงานบังคับทางปกครอง พ.ศ. ๒๕๖๒ ข้อ ๓ พร้อมทั้งได้รับเกียรติจากวิทยากรผู้ทรงคุณวุฒิจากสํานักงานคณะกรรมการกฤษฎีกา สํานักงานอัยการสูงสุด และกรมบังคับคดีมาให้ความรู้ทั้งภาคทฤษฎีและภาคปฏิบัติ เพื่อให้ผู้เข้ารับการอบรมได้รับความรู้ในด้านการบังคับทางปกครอง การสืบหาทรัพย์สิน และการบังคับคดีโดยวิธีการยึด การอายัด การขายทอดตลาดทรัพย์สิน ตลอดจนการจัดทําบัญชีแสดงรายการรับ - จ่ายเงิน เพื่อจะได้นําไปปฏิบัติงานในการบังคับตามคําสั่งทางปกครองที่กําหนดไว้ได้อย่างถูกต้องตามกฎหมายต่อไป
รัฐบาลไทย-ข่าวทำเนียบรัฐบาล-ดีอีเอส เตรียมดัน Go Cloud First พร้อมตั้ง Center Fraud Registry ลดการโกงดิจิทัล
วันจันทร์ที่ 10 กรกฎาคม 2566
ดีอีเอส เตรียมดัน Go Cloud First พร้อมตั้ง Center Fraud Registry ลดการโกงดิจิทัล
ดีอีเอส เตรียมดัน Go Cloud First พร้อมตั้ง Center Fraud Registry ลดการโกงดิจิทัล
กระทรวงดิจิทัลเพื่อเศรษฐกิจและสังคม(ดีอีเอส)เล็งผลักดันนโยบายGo Cloud Firstสําหรับหน่วยงานภาครัฐ-ภาคเอกชนเพิ่มประสิทธิภาพการให้บริการประชาชนโชว์ผลงานการแจ้งข้อร้องเรียนคดีเกี่ยวกับดิจิทัลลดลงจาก800รายการต่อวันเหลือ600รายการต่อวันพร้อมร่วมกับธนาคารแห่งประเทศไทยและสมาคมธนาคารไทยผุดระบบCentral Fraud Registryช่วยลดการโกง
วันนี้(10กรกฎาคม2566)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าดีอีเอสได้ดําเนินการในภารกิจหลายด้านรวมถึงการส่งเสริมการสนับสนุนประชาชนได้เข้าสู่โครงการพัฒนาระบบการพิสูจน์และยืนยันตัวตนทางดิจิทัลภาครัฐหรือDigital Identification (Digital ID)ภายใต้โครงการThaiDของกรมการปกครองกระทรวงมหาดไทยนอกจากนี้ดีอีเอสเตรียมนําเสนอการจัดซื้อจัดจ้างผลิตภัณฑ์และคุรุภัณฑ์ไอทีของหน่วยงานภาครัฐให้มีความสะดวกมากยิ่งขึ้นรองรับแนวคิดGo Cloud Firstทั้งนี้ดีอีเอสจะมีการจัดตั้งอนุกรรมการภายใต้คณะกรรมการดิจิทัลเพื่อเศรษฐกิจและสังคมแห่งชาติเพื่อผลักดันการแก้ไขระเบียบการจัดซื้อจัดจ้างผลิตภัณฑ์และครุภัณฑ์เทคโนโลยีของภาครัฐคาดว่าภายในระยะเวลา8เดือนจะมีความคืบหน้าในการจัดซื้อจัดจ้างของหน่วยงานภาครัฐในเรื่องดังกล่าว
ศาสตราจารย์พิเศษวิศิษฏ์กล่าวต่อว่าในส่วนของการลดการหลอกลวงผ่านออนไลน์ได้ร่วมกับธนาคารแห่งประเทศไทยและสมาคมธนาคารไทยในการพัฒนาระบบCentral Fraud Registryเพื่อแก้ไขปัญหาการถูกหลอกลวงและลดการฉ้อโกงทางออนไลน์หยุดยั้งการโกงและลดการสูญเสียผ่านออนไลน์โดยให้สมาคมธนาคารและธนาคารแห่งประเทศไทยเป็นผู้ดําเนินการในการพัฒนาแพลตฟอร์มรองรับการทําธุรกรรมผ่านธนาคารที่มีความปลอดภัยสูงและป้องกันการหลอกลวงผ่านออนไลน์
นอกจากนี้หลังจากที่มีการบังคับใช้พระราชกําหนดมาตรการป้องกันและปราบปรามอาชญากรรมทางเทคโนโลยีพ.ศ. 2566ซึ่งมีผลบังคับใช้วันที่17มีนาคม2566นั้นส่งผลให้การแจ้งความคดีออนไลน์จากประมาณ800รายการต่อวันลดลงเหลือประมาณ600รายการต่อวันและสามารถอายัดเงินที่ถูกหลอกลวงได้เพิ่มขึ้นลดความเสียหายแก่พี่น้องประชาชนได้เป็นจํานวนมากแม้ว่าการหลอกลวงใหม่ๆจะเกิดขึ้นอย่างต่อเนื่องอาทิการปลอมเสียงด้วยเทคโนโลยีAIให้ผู้เสียหายกดลิงก์ผ่านURLปลอมและมีการหลอกให้ลงทุนเป็นต้น
“กระทรวงพยายามที่จะดูแลประชาชนให้ปลอดภัยจากปัญหาอาชญากรรมออนไลน์ในหลายรูปแบบและช่วยลดการสูญเสียผ่านดิจิทัล”ปลัดกระทรวงดีอีเอสกล่าว
__________
รัฐบาลไทย-ข่าวทำเนียบรัฐบาล-มหาวิทยาลัยไทยได้รับการจัดอันดับระดับโลก ประจำปี 2024
วันจันทร์ที่ 10 กรกฎาคม 2566
มหาวิทยาลัยไทยได้รับการจัดอันดับระดับโลก ประจําปี 2024
มหาวิทยาลัยไทยได้รับการจัดอันดับระดับโลก ประจําปี 2024 จาก Quacquarelli Symonds (QS) เพิ่มขึ้นจาก 10 แห่งเป็น 13 แห่ง
มหาวิทยาลัยไทยได้รับการจัดอันดับระดับโลก ประจําปี 2024 จาก Quacquarelli Symonds (QS) เพิ่มขึ้นจาก 10 แห่งเป็น 13 แห่ง ทุกมหาวิทยาลัยได้อันดับสูงขึ้น ขณะที่ ม.เทคโนโลยีพระจอมเกล้าพระนครเหนือ ม.นเรศวร ม.ศิลปากร เป็น 3 มหาวิทยาลัยที่ได้รับการจัดอันดับเข้ามาใหม่
เมื่อวันที่ 30 มิ.ย. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า Quacquarelli Symonds (QS) ซึ่งเป็นองค์กรชั้นนําระดับโลกด้านการศึกษาระดับอุดมศึกษา ได้ประกาศผลการจัดอันดับมหาวิทยาลัยโลก ประจําปี 2024 (World University Rankings 2024) โดยใช้หลักพิจารณาความเป็นเลิศใน 9 ด้าน ประกอบไปด้วย ชื่อเสียงด้านวิชาการ (Academic Reputation) ทัศนคติของผู้จ้างงานต่อบัณฑิตของแต่ละมหาวิทยาลัย (Employer Reputation) สัดส่วนคณาจารย์ต่อนักศึกษา (Faculty Student Ratio) สัดส่วนจํานวนการอ้างอิงต่อผลงานวิจัยที่ได้รับการตีพิมพ์ (Citations per Faculty) สัดส่วนจํานวนอาจารย์ต่างชาติ (International Faculty Ratio) สัดส่วนจํานวนนักศึกษาต่างชาติ (International Student Ratio) เครือข่ายวิจัยนานาชาติ(International Research Network) ผลลัพธ์ด้านการจ้างงาน (Employment Outcomes) และ ความยั่งยืน(Sustainability) ปรากฏว่า มีมหาวิทยาลัยในประเทศไทยได้รับการจัดอันดับทั้งสิ้น 13 มหาวิทยาลัย เพิ่มขึ้นจากปี 2023 ที่ได้ 10 มหาวิทยาลัยอีก 3 มหาวิทยาลัย โดยมหาวิทยาลัยที่ได้รับการจัดอันดับเข้ามาใหม่ คือ ม.เทคโนโลยีพระจอมเกล้าพระนครเหนือ ม.นเรศวร และ ม.ศิลปากร
รมว.กระทรวง อว.กล่าวต่อว่า สําหรับอันดับของมหาวิทยาลัยไทย ปรากฏว่าได้อันดับเพิ่มขึ้นเกือบทุกมหาวิทยาลัย จุฬาลงกรณ์มหาวิทยาลัย ได้อันดับที่ 211 ม.มหิดล อันดับที่ 382 ม.เชียงใหม่ อันดับที่ 571 ม.ธรรมศาสตร์ อันดับที่ 600 ม.เกษตรศาสตร์ ได้อันดับที่ 751-760 ม.สงขลานครินทร์ อันดับที่ 901-950 ม.ขอนแก่น อันดับที่ 951-1000 ม.เทคโนโลยีพระจอมเกล้าธนบุรี อันดับที่ 951-1000 ม.เทคโนโลยีพระจอมเกล้าพระนครเหนือ อันดับที่ 1201-1400 สถาบันเทคโนโลยีพระจอมเกล้าเจ้าคุณทหารลาดกระบัง อันดับที่ 1201-1400 ม.นเรศวร อันดับที่ 1201-1400 ม.ศิลปากร อันดับที่ 1201-1400 และ ม.เทคโนโลยีสุรนารี อันดับที่ 1201-1400
“จากการจัดอันดับในครั้งนี้ แสดงให้เห็นถึงศักยภาพและความเข้มแข็งทางวิชาการของมหาวิทยาลัยไทย โดยมหาวิทยาลัยที่ได้รับการจัดอันดับนั้น แต่ละแห่งสามารถนําข้อมูลดังกล่าวซึ่งมีรายละเอียดของตัวบ่งชี้ประสิทธิภาพ มาใช้ในการพัฒนาต่อไป”ศ.(พิเศษ) ดร.เอนก กล่าว
รัฐบาลไทย-ข่าวทำเนียบรัฐบาล-ดีอีเอส –ยูนิเซฟ เปิดตัวผลสำรวจสถานการณ์เด็กและสตรีในประเทศไทย พ.ศ. 2565
วันจันทร์ที่ 10 กรกฎาคม 2566
ดีอีเอส –ยูนิเซฟ เปิดตัวผลสํารวจสถานการณ์เด็กและสตรีในประเทศไทย พ.ศ. 2565
ดีอีเอส –ยูนิเซฟ เปิดตัวผลสํารวจสถานการณ์เด็กและสตรีในประเทศไทย พ.ศ. 2565
วันนี้ (10 กรกฎาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) แถลงโครงการผลการสํารวจสถานการณ์เด็กและสตรีในประเทศไทย พ.ศ.2565 หรือ MICS (Multiple indicators Cluster Survey) ซึ่งจัดทําครั้งที่ 5 ของประเทศไทย นับเป็นการสํารวจระดับประเทศที่ครอบคลุมตัวอย่างประชากรเด็กและสตรีที่ใหญ่ที่สุด ดําเนินงานโดย สํานักงานสถิติแห่งชาติ ร่วมกับองค์การยูนิเซฟ เพื่อแสดงความก้าวหน้าด้านเด็กและสตรี ในประเทศไทย ล่าสุดชี้ประเทศไทย มีอัตราการเลี้ยงลูกด้วยนมแม่เพิ่มมากขึ้น การคลอดในวัยรุ่นและการลงโทศเด็กด้วยความรุนแรงลดลง แต่แนวโน้มการศึกษาและพัฒนาของเด็กยังน่าเป็นห่วง โดยเฉพาะการใช้เวลาของเด็กในการเล่นอุปกรณ์อิเล็กทรอนิกส์ โดยมี ดร.ปิยะนุช วุฒิสอน ผู้อํานวยการสํานักงานสถิติแห่งชาติ พร้อมด้วย นางคยองซอน คิม ผู้อํานวยการองค์การยูนิเซฟ ประเทศไทย ร่วมงาน
__________________
รัฐบาลไทย-ข่าวทำเนียบรัฐบาล-รมว.พม. หนุน Soft Power “พลังละมุนแสดงความสามารถคนพิการทางสติปัญญา” 17 จังหวัดภาคเหนือ
วันจันทร์ที่ 10 กรกฎาคม 2566
รมว.พม. หนุน Soft Power “พลังละมุนแสดงความสามารถคนพิการทางสติปัญญา” 17 จังหวัดภาคเหนือ
รมว.พม. หนุน Soft Power “พลังละมุนแสดงความสามารถคนพิการทางสติปัญญา” 17 จังหวัดภาคเหนือ
เมื่อวันที่ 8 ก.ค. 66เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดโครงการ Soft Power “พลังละมุนแสดงความสามารถคนพิการทางสติปัญญา” เพื่อพัฒนาคนพิการทางสติปัญญาในพื้นที่ 17 จังหวัดภาคเหนือในการฟื้นฟูสมรรถภาพทั้งทางด้านร่างกายและจิตใจ ไม่ว่าจะเป็นภาษา การสื่อสาร การแสดงออก ความคิดสร้างสรรค์ และอารมณ์ความรู้สึก รวมทั้งด้านสังคมในการมีส่วนร่วมในกิจกรรมของชุมชนและสังคมตามศักยภาพ โดยมีนายสุชาติ โอวาทวรรณสกุล นายกสมาคมผู้ปกครองคนพิการทางสติปัญญาแห่งประเทศไทย กล่าวรายงาน ทั้งนี้ นายภูสิต สมจิตต์ ผู้ว่าราชการจังหวัดพิษณุโลก ผู้แทนหน่วยงานทีม One Home พม. จังหวัดพิษณุโลก และภาคีเครือข่ายในพื้นที่ เข้าร่วมงาน ณ โรงแรม The Grand Riverside Hotel จังหวัดพิษณุโลก
นายจุติ กล่าวว่า ปัจจุบัน คนพิการในประเทศไทยมีจํานวนมาก ทั้งมีความพิการโดยกําเนิดและจากอุบัติเหตุ โรคติดต่อ ซึ่งมีความจําเป็นพิเศษที่ต้องได้รับความช่วยเหลือด้านใดด้านหนึ่ง เพื่อให้สามารถดําเนินชีวิตประจําวัน มีส่วนร่วมทางสังคม มีความเสมอภาคกับบุคคลทั่วไป และมีประสิทธิภาพภายใต้สภาพแวดล้อมที่คนพิการสามารถเข้าถึงสิทธิ สวัสดิการ และสิ่งอํานวยความสะดวกได้ ซึ่งสมาคมผู้ปกครองคนพิการทางสติปัญญาแห่งประเทศไทย นับเป็นสมาคมที่มีบทบาทหน้าที่หลักในการดูแลและส่งเสริมให้ผู้พิการทางสติปัญญาซึ่งเป็นผลมาจากการมีพัฒนาการที่ช้ากว่าปกติ รวมทั้งครอบครัวได้มีคุณภาพชีวิตที่ดี โดยบริหารจัดการร่วมกับชมรมต่างๆ อย่างครอบคลุมทั่วประเทศ สําหรับการให้บริการความช่วยเหลือในการดํารงชีวิตขั้นพื้นฐาน การฝึกพัฒนาการ และการฟื้นฟูสมรรถภาพตามแผนพัฒนาคุณภาพชีวิตคนพิการแห่งชาติ เป็นต้น
นายจุติ กล่าวเพิ่มเติมว่า ตนตั้งใจมางานนี้ เพราะได้เห็นสมาคมฯ ทํางานด้วยความมุ่งมั่น ด้วยใจ และปัญญา ซึ่งทุกคนควรมีที่ยืนของตนเองไม่ว่าจะอยู่ที่ไหนก็ตาม วันนี้ ตนได้เห็นความรัก ความห่วงใย การแสดงความรัก ความห่วงใยของพ่อแม่ ผู้ปกครองที่ท่านจะต้องเหน็ดเหนื่อยหลายเท่ากว่าผู้ปกครองธรรมดา ทําให้ลูกที่รักมีความสุข ได้แสดงความสามารถ ซึ่งน้องๆ มีความรู้ ความสามารถ แต่ไม่มีโอกาสเท่าเด็กอื่น ดังนั้น เราต้องเติมในส่วนที่ขาดหายไป โดยคิดว่าจะต้องทํางานร่วมกับหน่วยการแพทย์ในเรื่องการโค้ช (Coach) ผู้ปกครอง ให้มีความรู้ทางด้านวิชาการ เทคนิค ในการพัฒนาเด็กให้มีศักยภาพแบบก้าวกระโดด และให้กรมส่งเสริมและพัฒนาคุณภาพชีวิตคนพิการ (พก.) สร้างโค้ชขึ้นมาด้วย
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-กลับมาอีกครั้ง ธอส. เปิดจำหน่ายสลากออมทรัพย์ “ขาลเพิ่มพูน ปี 2566” หน่วยละ 1,000 บ. อัตราดอกเบี้ยหน้าสลากสูงสุดถึง 1.15% ต่อปี พร้อมโอกาสลุ้นรางวัลสูงสุด 2 ล้านบาททุกเดือน 36 ครั้ง
วันจันทร์ที่ 10 กรกฎาคม 2566
10/07/2566
กลับมาอีกครั้ง ธอส. เปิดจําหน่ายสลากออมทรัพย์ “ขาลเพิ่มพูน ปี 2566” หน่วยละ 1,000 บ. อัตราดอกเบี้ยหน้าสลากสูงสุดถึง 1.15% ต่อปี พร้อมโอกาสลุ้นรางวัลสูงสุด 2 ล้านบาททุกเดือน 36 ครั้ง
ธอส. เปิดจําหน่ายสลากออมทรัพย์ ชุด “ขาลเพิ่มพูน ปี 2566” จําหน่ายราคาหน่วยละ 1,000 บาท อายุสลาก 3 ปี ผลตอบแทนหน้าสลาก 1.00% ต่อปี บวกเพิ่มผลตอบแทนผันแปรตามคุณภาพสินเชื่อที่ดีที่สุดของธนาคาร 0.15% ต่อปี รวมผลตอบแทนเป็น 1.15% ต่อปี เมื่อฝากครบ 3 ปี
ธนาคารอาคารสงเคราะห์ เปิดจําหน่ายสลากออมทรัพย์ ชุด “ขาลเพิ่มพูน ปี 2566” จําหน่ายราคาหน่วยละ 1,000 บาท อายุสลาก 3 ปี ผลตอบแทนหน้าสลาก 1.00% ต่อปี บวกเพิ่มผลตอบแทนผันแปรตามคุณภาพสินเชื่อที่ดีที่สุดของธนาคาร 0.15% ต่อปี รวมผลตอบแทนเป็น 1.15% ต่อปี เมื่อฝากครบ 3 ปี (เงื่อนไขเป็นไปตามที่ธนาคารกําหนด) พร้อมลุ้นรับเงินรางวัลมูลค่าสูงสุด 2 ล้านบาท ตลอด 36 งวด เริ่มซื้อสลากได้ตั้งแต่วันที่ 17 กรกฎาคม 2566 ผ่านช่องทาง Mobile Application : GHB ALL GEN และ ธอส. ทุกสาขาทั่วประเทศ
นายกฤษณ์ เสสะเวช กรรมการธนาคาร และรักษาการกรรมการผู้จัดการ ธนาคารอาคารสงเคราะห์ (ธอส.) เปิดเผยว่าเพื่อสนับสนุนและเพิ่มโอกาสให้กับประชาชนทุกคนได้มีทางเลือกในการลงทุนที่มีความมั่นคงให้ผลตอบแทนดี อีกทั้งเป็นส่วนหนึ่งในการช่วยทําให้คนไทยมีบ้าน ธอส.ในฐานะสถาบันการเงินของรัฐ ที่มีพันธกิจ ทําให้คนไทยมีบ้าน จึงได้จัดทํา “สลากออมทรัพย์ ชุด “ขาลเพิ่มพูน ปี 2566” กรอบวงเงินรวม 10,000 ล้านบาท ออมเงินแถมลุ้นรับโชคได้ง่ายๆ เพียงหน่วยละ 1,000 บาท อายุสลาก 3 ปี ให้ผลตอบแทนหน้าสลาก 1.00% ต่อปี และรับผลตอบแทนผันแปร 0.15% ต่อปี รวมรับผลตอบแทนสูงสุด 1.15% ต่อปี โดยเงื่อนไขรับผลตอบแทนผันแปรเป็นไปตามที่ธนาคารกําหนดจากคุณภาพสินเชื่อที่ดีที่สุดของธนาคาร ที่นําเงินสลากออมทรัพย์ดังกล่าวไปปล่อยสินเชื่อ ณ วันที่ 30 ธันวาคม 2568 พร้อมกันนี้ ยังมีโอกาสถูกรางวัลทุกเดือนรวม 36 ครั้ง ประกอบด้วย รางวัลที่ 1 มูลค่ารางวัลสูงถึง 2 ล้านบาท จํานวน 1 รางวัล รางวัลที่ 2 มูลค่ารางวัลละ 20,000 บาท จํานวน 4 รางวัล รางวัลที่ 3 มูลค่ารางวัลละ 2,000 บาท จํานวน 40 รางวัล รางวัลเลขท้าย 3 ตัว หมุน 1 ครั้ง รางวัลละ 90 บาท และรางวัลเลขท้าย 2 ตัว หมุน 1 ครั้ง รางวัลละ 40 บาท โดยโอกาสในการถูกรางวัลใหญ่สูงถึง 0.00045% และหากฝากตั้งแต่ 100,000 บาทขึ้นไป การันตีถูกรางวัลเลขท้าย 2 ตัวทุกงวดรับผลตอบแทน 1.630% ต่อปี ฝากตั้งแต่ 1,000,000 บาทขึ้นไป การันตีถูกรางวัลเลขท้าย 2 ตัว และรางวัลเลขท้าย 3 ตัวทุกงวด รับผลตอบแทน 1.738% ต่อปี
ผู้ที่สนใจสามารถซื้อสลากออมทรัพย์ ธอส. ชุด”ขาลเพิ่มพูน ปี 2566” ได้ที่ Mobile Application : GHB ALL GEN หรือที่ ธอส. ทุกสาขาทั่วประเทศ ตั้งแต่วันจันทร์ที่ 17 กรกฎาคม – 30 ธันวาคม 2566 หรือจนกว่าจะเต็มกรอบวงเงิน โดยจะเริ่มออกรางวัลครั้งแรกวันพุธที่ 16 สิงหาคม 2566 สอบถามรายละเอียดเพิ่มเติมได้ที่ ธอส. ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-ผู้ช่วย รมว.อว. ร่วมงานสถาปนา ม.ธรรมศาสตร์ครบรอบ 89 ปี
วันจันทร์ที่ 10 กรกฎาคม 2566
ผู้ช่วย รมว.อว. ร่วมงานสถาปนา ม.ธรรมศาสตร์ครบรอบ 89 ปี
ผู้ช่วย รมว.อว. ร่วมงานสถาปนา ม.ธรรมศาสตร์ครบรอบ 89 ปี
เมื่อวันที่ 27 มิถุนายนดร.บุญเกียรติ การะเวกพันธุ์ผู้ช่วยรัฐมนตรีประจํากระทรวงการอุดมศึกษา วิทยาศาสตร์ วิจัยและนวัตกรรม (อว.) ได้รับมอบหมายจากศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวง อว. ให้ปฏิบัติภารกิจแทนนายกรัฐมนตรี ในการเข้าร่วมงานวันสถาปนามหาวิทยาลัยธรรมศาสตร์ ครบรอบปีที่ 89 และร่วมพิธีทําบุญตักบาตรพระสงฆ์ ณ มหาวิทยาลัยธรรมศาสตร์ ท่าพระจันทร์
รัฐบาลไทย-ข่าวทำเนียบรัฐบาล-ตรวจฯ วีระกิตติ์ฯ ลงพื้นที่พิษณุโลก ตรวจเยี่ยมและติดตามโครงการ"เหมืองแร่ดี คู่ชุมชน"พร้อมแนะสถานประกอบการดำเนินกิจการสอดคล้องกับนโยบายกระทรวงอุตสาหกรรม MIND 4 มิติ
วันจันทร์ที่ 10 กรกฎาคม 2566
10/07/2566
ตรวจฯ วีระกิตติ์ฯ ลงพื้นที่พิษณุโลก ตรวจเยี่ยมและติดตามโครงการ"เหมืองแร่ดี คู่ชุมชน"พร้อมแนะสถานประกอบการดําเนินกิจการสอดคล้องกับนโยบายกระทรวงอุตสาหกรรม MIND 4 มิติ
ตรวจฯ วีระกิตติ์ฯ ลงพื้นที่พิษณุโลก ตรวจเยี่ยมและติดตามโครงการ"เหมืองแร่ดี คู่ชุมชน"พร้อมแนะสถานประกอบการดําเนินกิจการสอดคล้องกับนโยบายกระทรวงอุตสาหกรรม MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่ที่ดีขึ้น
วันที่ 6 กรกฎาคม 2566 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ได้ลงพื้นที่ตรวจเยี่ยมและติดตามผลการดําเนินโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ ตามแนวอุตสาหกรรมวิถีใหม่ "เหมืองแร่ดี คู่ชุมชน" ณ จ.พิษณุโลก โดยมี นายธงชัย เมืองสนธิ์ อุตสาหกรรมจังหวัดพิษณุโลก และเจ้าหน้าที่ เข้าร่วม
โดยได้ลงพื้นที่ ห้างหุ้นส่วนจํากัด ดาวศุภกิจ ตําบลบ้านมุง อําเภอเนินมะปราง จังหวัดพิษณุโลก ประกอบกิจการทําเหมืองหินปูน (เพื่อการก่อสร้าง) เพื่อติดตามผลการดําเนินงานตามโครงการเพิ่มประสิทธิภาพการกํากับดูแลและส่งเสริมการประกอบการเหมืองแร่ ตามแนวอุตสาหกรรมวิถีใหม่ “เหมืองแร่ดี คู่ชุมชน” รวมทั้งรับฟังข้อเสนอและปัญหาอุปสรรคในการประกอบกิจการ ทั้งนี้ ผู้ตรวจราชการฯ ได้แนะนําสถานประกอบการให้ดําเนินกิจการสอดคล้องกับนโยบายกระทรวงอุตสาหกรรม MIND 4 มิติ เพื่อให้ชุมชนในพื้นที่รอบสถานประกอบการมีชีวิตความเป็นอยู่ที่ดีขึ้นต่อไป
รัฐบาลไทย-ข่าวทำเนียบรัฐบาล-เลขานุการ รมว.อว. ลงพื้นที่ประชุมเชิงปฏิบัติการ “การพัฒนาศักยภาพและการส่งเสริมการมีงานทำของนักศึกษาพิการ”
วันจันทร์ที่ 10 กรกฎาคม 2566
เลขานุการ รมว.อว. ลงพื้นที่ประชุมเชิงปฏิบัติการ “การพัฒนาศักยภาพและการส่งเสริมการมีงานทําของนักศึกษาพิการ”
เลขานุการ รมว.อว. ลงพื้นที่ประชุมเชิงปฏิบัติการ “การพัฒนาศักยภาพและการส่งเสริมการมีงานทําของนักศึกษาพิการ”
เมื่อวันที่ 26 มิ.ย.ดร.ดนุช ตันเทอดทิตย์เลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) ลงพื้นที่ประชุมเชิงปฏิบัติการการพัฒนาศักยภาพและการส่งเสริมการมีงานทําของนักศึกษาพิการ โดยได้รับการต้อนรับจากบาทหลวงสุขุม ธนะสิงห์ประธานมูลนิธิพระมหาไถ่เพื่อการพัฒนาคนพิการนายสุภรธรรม มงคลสวัสดิ์เลขาธิการมูลนิธิฯ และผู้เข้าร่วมโครงการกว่า 90 ราย ณ มูลนิธิพระมหาไถ่เพื่อการพัฒนาคนพิการ จังหวัดชลบุรี
การประชุมเชิงปฏิบัติการ ภายใต้หัวข้อการพัฒนาศักยภาพและการส่งเสริมการมีงานทําของนักศึกษาพิการ ประกอบด้วยการบรรยาย/การอภิปราย การมอบนโยบายการทํางาน การแบ่งกลุ่มระดมความคิดเห็น และการศึกษาดูงานการสร้างงานคนพิการ โดยมีวัตถุประสงค์เพื่อสร้างความเข้มแข็งด้านการพัฒนาศักยภาพนักศึกษาพิการให้แก่บุคลากรที่ปฏิบัติงานให้บริการนักศึกษาพิการ สร้างเครือข่ายการทํางานร่วมกันระหว่างองค์กรคนพิการ ศูนย์บริการนักศึกษาพิการ (DSS Center) ให้มีประสิทธิภาพมากยิ่งขึ้น รวมถึงแลกเปลี่ยนความคิดเห็นต่อการสร้างโอกาสและเสริมศักยภาพนักศึกษาพิการสู่การมีงานทําอย่างยั่งยืนต่อไป
ทั้งนี้ ผู้เข้าร่วมโครงการจะได้รับความรู้และมีแนวทางในการพัฒนาศักยภาพนักศึกษาพิการ และสามารถนําความรู้ที่ได้ไปประยุกต์ใช้ในการจัดบริการให้ความช่วยเหลือแก่นักศึกษาพิการที่ถูกต้อง เหมาะสม มีเครือข่ายการทํางานร่วมกันระหว่างองค์กรคนพิการและศูนย์บริการนักศึกษาพิการ (DSS Center) ตลอดจนเสริมสร้างให้นักศึกษาพิการมีโอกาสและมีแนวทางในการหางานทําเมื่อสําเร็จการศึกษาต่อไป
รัฐบาลไทย-ข่าวทำเนียบรัฐบาล-ม.นเรศวร คว้ารางวัลชนะเลิศ Times Higher Education Awards Asia 2023
วันจันทร์ที่ 10 กรกฎาคม 2566
ม.นเรศวร คว้ารางวัลชนะเลิศ Times Higher Education Awards Asia 2023
ม.นเรศวร คว้ารางวัลชนะเลิศ Times Higher Education Awards Asia 2023 สาขาความเป็นเลิศและนวัตกรรมทางศิลปะ
ม.นเรศวร คว้ารางวัลชนะเลิศ Times Higher Education Awards Asia 2023 สาขาความเป็นเลิศและนวัตกรรมทางศิลปะ และ 8 มหาวิทยาลัยของไทยเข้ารอบสุดท้ายใน 5 สาขาของรางวัลมหาวิทยาลัยที่มีโครงการโดดเด่นและเป็นผู้นําแต่ละสาขาของภูมิภาคเอเชีย
ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เผยว่า เมื่อวันที่ 21 มิ.ย. นี้ Times Higher Education ได้จัดพิธีมอบรางวัล THE Awards Asia 2023 ให้กับมหาวิทยาลัยที่มีโครงการโดดเด่นและเป็นผู้นําแต่ละสาขาของภูมิภาคเอเชีย ในระหว่างการประชุมสัมมนาวิชาการ Times Higher Education (THE) Asia Universities Summit ในหัวข้อ The Asian university in 2050 ที่เขตบริหารพิเศษฮ่องกงแห่งสาธารณรัฐประชาชนจีน โดยในปีนี้มี 8 มหาวิทยาลัยของไทยผ่านเข้ารอบสุดท้ายใน 5 สาขา ได้แก่ ม.นเรศวร ในสาขาความเป็นเลิศและนวัตกรรมทางศิลปะ จุฬาลงกรณ์มหาวิทยาลัย ในสาขาความเป็นผู้นําและทีมผู้บริหารแห่งปี สถาบันบัณฑิตพัฒนบริหารศาสตร์ (นิด้า) และ ม.เทคโนโลยีสุรนารี ในสาขาการมีส่วนร่วมที่โดดเด่นในด้านผู้นําด้านสิ่งแวดล้อม สถาบันวิทยาลัยชุมชนและ ม.นเรศวร ในสาขาการมีส่วนร่วมที่โดดเด่นในการพัฒนาภูมิภาค และ มรภ.นครราชสีมา มทร.ธัญบุรี ในสาขาการสนับสนุนนักศึกษาที่โดดเด่น
“อว. ขอแสดงความยินดีกับมหาวิทยาลัยนเรศวร สามารถคว้ารางวัลชนะเลิศ ในสาขาความเป็นเลิศและนวัตกรรมทางศิลปะ จากผลงาน “J-Gen Jewelry Shape Driver ปลั๊กอินระบบวาดโมเดลเครื่องประดับแบบสามมิติโดยอัตโนมัติด้วยหลักการเจเนอเรทีฟดีไซน์และเทคนิคปัญญาประดิษฐ์” โดย ผศ.ดร.สมลักษณ์ วรรณฤมล กีเยลาโรว่า ซึ่งจะทําให้นักออกแบบสามารถออกแบบรูปร่าง รูปทรง ที่มีความแตกต่างกันได้คราวละหลายๆ โมเดล ภายในไม่กี่วินาที และยังช่วยปรับเปลี่ยนขนาด จํานวนอัญมณี และจัดเรียงอัญมณีบนตัวเรือนเครื่องประดับได้สะดวก รวดเร็ว เป็นการเพิ่มประสิทธิภาพการออกแบบให้สูงขึ้น” ศ.(พิเศษ) ดร.เอนก กล่าว
ด้าน ศ.ดร.นพ.สิริฤกษ์ ทรงศิวิไล ปลัดกระทรวง อว. กล่าวเพิ่มเติมว่า รางวัล THE Awards Asia เป็นรางวัลที่รู้จักกันอย่างกว้างขวาง เป็นรางวัลสําคัญมากสําหรับสถาบันอุดมศึกษาของเอเชีย ผลงานของทุกมหาวิทยาลัยที่ผ่านเข้ารอบสุดท้ายในครั้งนี้ ถือเป็นสุดยอดของมหาวิทยาลัยในทวีปเอเชีย เป็นความภาคภูมิใจอีกครั้งหนึ่งของกระทรวง อว. และสถาบันอุดมศึกษาไทย ที่ได้สร้างผลงานเชิงประจักษ์ที่แสดงให้เห็นถึงคุณภาพของมหาวิทยาลัยไทยที่ไม่แพ้ใครในภูมิภาค
“รางวัลนี้การันตีถึงความสามารถและศักยภาพของคนไทยและมหาวิทยาลัยไทยในระดับสากล ขอแสดงความยินดีกับ ม.นเรศวร และทุกสถาบันที่ผ่านเข้ารอบสุดท้าย เพราะทุกผลงานล้วนสร้างผลกระทบต่อสังคม ชุมชน สิ่งแวดล้อมและประชาชนได้เป็นวงกว้าง ชัดเจนและเป็นรูปธรรม” ปลัดกระทรวง อว. สรุป
รัฐบาลไทย-ข่าวทำเนียบรัฐบาล-ปลัดเกษตรฯ เรียกประชุมทุกหน่วยงานในสังกัด เร่งรัดการเบิกจ่ายงบประมาณ ปี 2566
วันจันทร์ที่ 10 กรกฎาคม 2566
ปลัดเกษตรฯ เรียกประชุมทุกหน่วยงานในสังกัด เร่งรัดการเบิกจ่ายงบประมาณ ปี 2566
ปลัดเกษตรฯ เรียกประชุมทุกหน่วยงานในสังกัด เร่งรัดการเบิกจ่ายงบประมาณ ปี 2566 ให้เป็นไปตามเป้าหมายที่ภาครัฐกําหนด
นายประยูร อินสกุล ปลัดกระทรวงเกษตรและสหกรณ์ เป็นประธานการประชุมคณะกรรมการติดตามเร่งรัด การใช้จ่ายงบประมาณของกระทรวงเกษตรและสหกรณ์ ครั้งที่ 3/2566โดยมี นายอภัย สุทธิสังข์ นายสุรเดช สมิเปรม นายเศรษฐเกียรติ กระจ่างวงษ์ และนายพีรพันธ์ คอทอง รองปลัดกระทรวงเกษตรและสหกรณ์ พร้อมด้วยผู้บริหารระดับสูงจากหน่วยงานในสังกัดกระทรวงเกษตรและสหกรณ์ เข้าร่วมประชุมณ ห้องประชุมกระทรวงเกษตรและสหกรณ์
การประชุมครั้งนี้ เป็นการติดตามผลการใช้จ่ายและเบิกจ่ายงบประมาณประจําปีงบประมาณ พ.ศ. 2566 ของกระทรวงเกษตรและสหกรณ์ ณ สิ้นเดือนมิถุนายน 2566ประกอบด้วย ผลการใช้จ่ายและเบิกจ่ายงบประมาณภาพรวมของกระทรวงฯ ผลการเบิกจ่ายเงินกันไว้เบิกเหลื่อมปี และผลการเบิกจ่ายงบกลาง เพื่อให้เป็นไปตามเป้าหมายที่ภาครัฐกําหนด ณ สิ้นไตรมาส 4 สําหรับภาพรวม ร้อยละ 93 รายจ่ายประจํา ร้อยละ 98 และรายจ่ายลงทุน ร้อยละ 75 ดังนั้นจึงต้องมีการเบิกจ่ายภาพรวม 119,234.3355 ล้านบาท รวมถึงให้เร่งรัดการดําเนินงานและเบิกจ่ายเงินเหลื่อมปี และงบกลางให้แล้วเสร็จ ภายในกรอบระยะเวลาที่กําหนดอย่างเคร่งครัด
ทั้งนี้ ปลัดกระทรวงเกษตรและสหกรณ์ ได้มอบหมายให้ทุกหน่วยงานในสังกัดเตรียมทบทวนข้อเสนองบประมาณประจําปี 2567 และเตรียมความพร้อมเสนอคําของบประมาณประจําปี 2568 โดยมุ่งเน้นการนําสินค้าเกษตร ทั้งด้านพืช ประมง ปศุสัตว์ ออกสู่ตลาดต่างประเทศเพิ่มมากขึ้น
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมหน่วยงานที่เกี่ยวข้อง หารือแนวทางการทำประกันภัยผลผลิตมันสำปะหลัง
วันจันทร์ที่ 10 กรกฎาคม 2566
กระทรวงเกษตรฯ จัดประชุมหน่วยงานที่เกี่ยวข้อง หารือแนวทางการทําประกันภัยผลผลิตมันสําปะหลัง
หารือแนวทางการทําประกันภัยผลผลิตมันสําปะหลัง
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมหารือแนวทางการทําประกันภัยผลผลิตมันสําปะหลัง ร่วมกับธนาคารเพื่อการเกษตรและสหกรณ์การเกษตร (ธ.ก.ส.) สํานักงานคณะกรรมการกํากับและส่งเสริมการประกอบธุรกิจประกันภัย และสมาคมประกันวินาศภัยไทย ผ่านระบบ Zoom Meeting
โดยที่ประชุมได้หารือถึงความเหมาะสมของงบประมาณการให้ความช่วยเหลือด้านการเกษตรผู้ประสบภัยกรณีฉุกเฉินตามระเบียบกระทรวงการคลังฯ และงบประมาณอุดหนุนค่าเบี้ยประกันภัยของโครงการประกันภัยการเกษตร เพื่อให้เกิดประสิทธิภาพในการใช้จ่ายงบประมาณของภาครัฐต่อไป
รัฐบาลไทย-ข่าวทำเนียบรัฐบาล-กรมการขนส่งทางบก เตือนผู้ประกอบการและผู้ขับรถบรรทุกห้ามดัดแปลงสภาพรถหรืออุปกรณ์ส่วนควบของรถบรรทุกให้ผิดไปจากที่กฎกระทรวงกำหนด และปฏิบัติตามมาตรการด้านความปลอดภัยอย่างเคร่งครัด
วันจันทร์ที่ 10 กรกฎาคม 2566
กรมการขนส่งทางบก เตือนผู้ประกอบการและผู้ขับรถบรรทุกห้ามดัดแปลงสภาพรถหรืออุปกรณ์ส่วนควบของรถบรรทุกให้ผิดไปจากที่กฎกระทรวงกําหนด และปฏิบัติตามมาตรการด้านความปลอดภัยอย่างเคร่งครัด
...
กรมการขนส่งทางบก เตือนผู้ประกอบการและผู้ขับรถบรรทุกห้ามดัดแปลงสภาพรถหรืออุปกรณ์ส่วนควบของรถบรรทุกให้ผิดไปจากที่กฎกระทรวงกําหนด และปฏิบัติตามมาตรการด้านความปลอดภัยอย่างเคร่งครัด
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ตามที่มีข่าวและภาพรถบรรทุกเกิดอุบัติเหตุบ่อยครั้งในสื่อสังคมออนไลน์ การเกิดอุบัติเหตุแต่ละครั้งสร้างความสูญเสียในชีวิตและทรัพย์สินเป็นจํานวนมาก โดยหนึ่งในสาเหตุสําคัญของการเกิดอุบัติเหตุ คือ รถบรรทุกได้ทําการดัดแปลงตัวรถไม่ถูกต้องตามกฎหมาย หรือต่อเติมดัดแปลงตัวรถให้บรรทุกสินค้าได้จํานวนครั้งละมาก ๆ ทําให้บดบังทัศนวิสัยและสร้างความเดือดร้อนให้กับผู้ใช้รถใช้ถนน กรมการขนส่งทางบก (ขบ.) ได้กําชับผู้ประกอบการและพนักงานขับรถห้ามทําการแก้ไขเพิ่มเติมหรือดัดแปลงสภาพรถหรืออุปกรณ์ส่วนควบ ของรถให้ผิดไปจากที่กฎกระทรวงกําหนดไว้ เช่น ต่อเติมตัวถังกระบะบรรทุกให้มีขนาดความกว้าง ยาว สูง เกินเกณฑ์ที่กฎหมายกําหนด ติดตั้งแผ่นยางบังโคลนยื่นล้ําเกินออกนอกตัวรถ หรือติดตั้งโคมไฟสปอร์ตไลท์ หากฝ่าฝืนจะมีโทษปรับสูงสุด 50,000 บาท ตามมาตรา 71 ประกอบมาตรา 148 แห่งพระราชบัญญัติการขนส่งทางบก พ.ศ. 2522
รองอธิบดีกรมการขนส่งทางบก กล่าวเพิ่มเติมว่า ขบ. แนะนําข้อควรปฏิบัติด้านมาตรการด้านความปลอดภัยสําหรับผู้ประกอบการและพนักงานขับรถบรรทุก ดังนี้ 1) ก่อนที่พนักงานขับรถจะออกปฏิบัติหน้าที่ต้องตรวจสภาพความมั่นคงแข็งแรงของตัวรถและอุปกรณ์ส่วนควบด้านความปลอดภัยของรถบรรทุก รถลากจูง รถพ่วง ก่อนใช้งานทุกครั้ง 2) กําชับให้ผู้ขับรถต้องขับรถด้วยความระมัดระวัง ใช้ความเร็วตามที่กฎหมายกําหนด และพักผ่อนอย่างเพียงพอ 3) ผู้ขับรถบรรทุกต้องไม่ใช้สารเสพติดและต้องไม่มีปริมาณแอลกอฮอล์ในลมหายใจก่อนออกปฏิบัติหน้าที่ 4) ผู้ประกอบการขนส่งที่มีการติดตั้งระบบ GPS ในรถของตนเองให้ติดตามการใช้ความเร็วของรถบรรทุกอย่างต่อเนื่องผ่าน Application DLT-GPS แจ้งเตือนผู้ขับรถเมื่อพบว่ามีการใช้ความเร็วเกินกําหนด และ 5) หลีกเลี่ยงการจอดรถบรรทุกทิ้งไว้บนไหล่ทาง เพราะพื้นที่บริเวณไหล่ทางเป็นจุดบอดและเป็นพื้นที่เสี่ยงต่อการเกิดอุบัติเหตุที่ควรระมัดระวังเป็นอย่างมาก และให้เดินรถเฉพาะช่องเดินรถซ้ายสุดเท่านั้น
ทั้งนี้ ขบ. ย้ําเตือนให้ผู้ประกอบการและพนักงานขับรถบรรทุกต้องปฏิบัติตามกฎหมายอย่างเคร่งครัด หากพบพนักงานขับรถทําผิดจนเกิดอุบัติเหตุร้ายแรงจะดําเนินการลงโทษผู้ฝ่าฝืนขั้นสูงสุดและมีโอกาส ถูกพักใช้หรือเพิกถอนใบอนุญาตขับรถได้ หากประชาชนพบรถบรรทุกกระทําความผิดสามารถแจ้งเบาะแสมาได้ที่สายด่วน โทร. 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-เตือนผู้ประกอบการโรงงานแจ้งข้อมูลการจัดการของเสีย ภายใน 30 มิ.ย.66
วันจันทร์ที่ 10 กรกฎาคม 2566
10/07/2566
เตือนผู้ประกอบการโรงงานแจ้งข้อมูลการจัดการของเสีย ภายใน 30 มิ.ย.66
วันที่ 24 มิถุนายน 2566
ต่อจากนี้ไป ขอเชิญรับฟังไทยคู่ฟ้า
กระทรวงอุตสาหกรรม เตือนผู้ประกอบกิจการโรงงานที่ก่อกําเนิดของเสียทุกโรงงาน
ให้รายงานข้อมูลการจัดการสิ่งปฏิกูลหรือวัสดุไม่ใช้แล้วผ่านระบบข้อมูลกลางของกระทรวงอุตสาหกรรม หรือ
iSingle Form ภายในวันที่ 30 มิ.ย.2566 หากฝ่าฝืนไม่รายงาน หรือ รายงานล่าช้ามีโทษปรับสูงสุด 20,000
บาท ทั้งนี้ เพื่อกํากับดูแลการบริหารจัดการกากอุตสาหกรรมอย่างเข้มงวด
ป้องกันไม่ให้ของเสียจากภาคอุตสาหกรรมหลุดออกจากระบบ
ซึ่งอาจส่งผลกระทบกับชุมชนและสิ่งแวดล้อมในวงกว้าง
โดยนําหลักการผู้ก่อมลพิษเป็นผู้รับผิดชอบมาใช้อย่างเต็มรูปแบบ ตามประกาศกระทรวง
เรื่องการจัดการสิ่งปฏิกูลหรือวัสดุที่ไม่ใช้แล้ว พ.ศ.2566 สอบถามเพิ่มเติมได้ที่ กรมโรงงานอุตสาหกรรม
โทร.0-2430-6307 ต่อ 1609
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ตรวจฯ วีระกิตติ์ ลงพื้นที่ตรวจติดตามโครงการเพิ่มประสิทธิภาพการกำกับ ดูแล และส่งเสริมการประกอบการเหมืองแร่ฯ และโครงการแปรรูปสินค้าเกษตรอุตสาหกรรม 1 จังหวัด 1 ชุมชน
วันจันทร์ที่ 10 กรกฎาคม 2566
10/07/2566
ผู้ตรวจฯ วีระกิตติ์ ลงพื้นที่ตรวจติดตามโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ฯ และโครงการแปรรูปสินค้าเกษตรอุตสาหกรรม 1 จังหวัด 1 ชุมชน
ผู้ตรวจฯ วีระกิตติ์ ลงพื้นที่ตรวจติดตามโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ฯ และโครงการแปรรูปสินค้าเกษตรอุตสาหกรรม 1 จังหวัด 1 ชุมชน
จ.เพชรบูรณ์ : วันที่ 5 กรกฎาคม 2566 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่จังหวัดเพชรบูรณ์ ตรวจเยี่ยมและติดตามผลการดําเนินโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ตามแนวอุตสาหกรรมวิถีใหม่ "เหมืองแร่ดี คู่ชุมชน" และตรวจราชการ ณ ห้องประชุมสํานักงานอุตสาหกรรมจังหวัดเพชรบูรณ์ โดยมี นายพสุ สุครีวก อุตสาหกรรมจังหวัดเพชรบูรณ์ และเจ้าหน้าที่เข้าร่วมและรายงานผลการดําเนินโครงการฯ ทั้งนี้ ผู้ตรวจฯ วีระกิตติ์ ได้ขอบคุณและให้กําลังใจเจ้าหน้าที่ทุกท่านในการปฏิบัติงาน และได้มอบนโยบายและข้อเสนอแนะในการทํางาน อาทิ การแจ้งข้อมูลการประกอบกิจการโรงงานรายเดือนตามกฎหมาย ตามแบบ iSingleForm และระบบ i-Industry ทุกโรงงาน เร่งรัดการเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. เร่งรัดการส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมายที่ 80% เน้นย้ําให้มีการป้องกันการลักลอบเผาอ้อยและการบริหารการขนส่งอ้อยเข้าโรงงานในปีต่อไป การดําเนินงานตามนโยบาย MIND ของกระทรวงอุตสาหกรรม รวมถึงการดําเนินงานเกี่ยวกับโครงการต่าง ๆ ที่ได้รับงบประมาณให้เป็นไปตามเป้าหมายที่กําหนดไว้
ทั้งนี้ ผู้ตรวจฯ วีระกิตติ์ ได้ลงพื้นที่ตรวจเยี่ยม บริษัท ฟู้ด ฟอร์ เดอะเวิลด์ จํากัด ประกอบกิจการเกี่ยวกับการแปรรูปไก่สําเร็จรูป ตั้งอยู่เลขที่ 99/88 หมู่ที่ 4 ถนนนครสวรรค์-ชัยภูมิ ตําบลกันจุ อําเภอบึงสามพัน จังหวัดเพชร์บูรณ์ และกลุ่มทอเสื่อกกบ้านเนินเสรี ตําบลกันจุ อําเภอบึงสามพัน จังหวัดเพชรบูรณ์ ผู้เข้าร่วมโครงการแปรรูปสินค้าเกษตรอุตสาหกรรม 1 จังหวัด 1 ชุมชน (One Province One Agro-Industrial Community: OPOAI-C)
รัฐบาลไทย-ข่าวทำเนียบรัฐบาล-ปลัด พม. ร่วมเวทีสานพลัง สร้างนวัตกรรม สู่สุขภาวะชุมชนที่ยั่งยืนฯ พร้อมประกาศเจตนารมณ์ “ร่วมสร้างสุขภาวะชุมชนที่ยั่งยืน”
วันจันทร์ที่ 10 กรกฎาคม 2566
ปลัด พม. ร่วมเวทีสานพลัง สร้างนวัตกรรม สู่สุขภาวะชุมชนที่ยั่งยืนฯ พร้อมประกาศเจตนารมณ์ “ร่วมสร้างสุขภาวะชุมชนที่ยั่งยืน”
ปลัด พม. ร่วมเวทีสานพลัง สร้างนวัตกรรม สู่สุขภาวะชุมชนที่ยั่งยืนฯ พร้อมประกาศเจตนารมณ์ “ร่วมสร้างสุขภาวะชุมชนที่ยั่งยืน”
เมื่อวันที่ 9 กรกฎาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เข้าร่วมเวทีสานพลัง สร้างนวัตกรรม สู่สุขภาวะชุมชนที่ยั่งยืน วาระ : พลังชุมชนท้องถิ่น ตอบโจทย์ประเทศ ซึ่งจัดโดยสํานักงานกองทุนสนับสนุนการสร้างเสริมสุขภาพ (สสส.) ร่วมกับภาคีเครือข่ายร่วมสร้างชุมชนท้องถิ่นน่าอยู่ทั่วประเทศ จากนั้นได้กล่าวให้กําลังใจภาคีเครือข่ายที่เข้าร่วมงานกว่า 2,000 คน จากองค์กรปกครองส่วนท้องถิ่น-ท้องที่ (กํานัน-ผู้ใหญ่) องค์กรชุมชน (กลุ่มทางสังคม) หน่วยงานรัฐในพื้นที่ สถาบันวิชาการหรือองค์กรทางวิชาการ องค์กรภาคเอกชน รวมถึงคณะกรรมการ ผู้ทรงคุณวุฒิและภาคียุทธศาสตร์อีกทั้งร่วมประกาศเจตนารมณ์ “ร่วมสร้างสุขภาวะชุมชนที่ยั่งยืน” ณ ห้องรอยัล จูบิลี่ ศูนย์แสดงสินค้าและการประชุม อิมแพ็ค เมืองทองธานี จังหวัดนนทบุรี
นายอนุกูล กล่าวว่า เวทีสานพลัง สร้างนวัตกรรม สู่สุขภาวะชุมชนที่ยั่งยืน วาระ : พลังชุมชนท้องถิ่น ตอบโจทย์ประเทศ จัดขึ้นระหว่างวันที่ 7 - 9 กรกฎาคม 2566 นับเป็นครั้งที่ 12 โดยมีวัตถุประสงค์เพื่อ (1) สานพลังเครือข่ายร่วมสร้างชุมชนท้องถิ่นน่าอยู่และภาคีสร้างเสริมสุขภาพโดยชุมชน ท้องถิ่น องค์กรเอกชน องค์กรสาธารณประโยชน์ ส่วนราชการ รัฐวิสาหกิจ หน่วยงานอื่นของรัฐ (2) แลกเปลี่ยนเรียนรู้ปฏิบัติการสุขภาวะชุมชนสู่เป้าหมายเชิงยุทธศาสตร์กองทุนสนับสนุนการสร้างเสริมสุขภาพ และ (3) ขยายผลแนวคิดและแนวทางการดําเนินงานที่เป็นอัตลักษณ์ในการขับเคลื่อนงานสร้างเสริมสุขภาพโดยใช้พื้นที่เป็นฐาน
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-24 โรงแรมไทย ติดโผ “โรงแรมที่ดีที่สุดในโลก” ประจำปี 2566
วันจันทร์ที่ 10 กรกฎาคม 2566
24 โรงแรมไทย ติดโผ “โรงแรมที่ดีที่สุดในโลก” ประจําปี 2566
.....
เว็บไซต์ ลา ลิสเต้ (La Liste) ของประเทศฝรั่งเศส คัดเลือกและจัดอันดับโรงแรม 1,000 แห่งทั่วโลก ประกาศเป็นโรงแรมที่ดีที่สุดในโลก ประจําปี 2566 โดยมีโรงแรมในประเทศไทย 24 แห่งติดอันดับ ด้วยคะแนนระดับ 90 คะแนนขึ้นไป จากคะแนนเต็ม 100 คะแนน
.
มี 4 โรงแรมในไทย อยู่ใน 200 อันดับแรก ได้แก่ อันดับ 5 โรงแรม Capella Bangkok (กรุงเทพฯ) อันดับ 6 โรงแรม Mandarin Oriental Bangkok (กรุงเทพฯ) อันดับ 9 โรงแรม Amanpuri (ต.เชิงทะเล จ.ภูเก็ต) และ อันดับ 10 โรงแรม Six Senses Yao Noi (ต.เกาะยาวน้อย จ.พังงา)
.
คะแนนและการจัดอันดับมาจากข้อมูลรีวิวของลูกค้าขณะเข้าพัก ความเห็นจากนิตยสารแนะนําการเดินทาง การรายงานข่าวของสื่อทั้งรูปแบบออนไลน์และสื่อสิ่งพิมพ์ และการนําเสนอจากคู่มือการเดินทางต่าง ๆ
.
อ่านเพิ่มเติม คลิก >>https://www.thaigov.go.th/news/contents/details/69991
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-หัวหน้าที่ปรึกษากระทรวงสาธารณสุข ต้อนรับคณะ สธ.มาเลเซีย แลกเปลี่ยนประสบการณ์ เสริมสร้างความร่วมมือด้านสุขภาพระหว่างประเทศ
วันจันทร์ที่ 10 กรกฎาคม 2566
หัวหน้าที่ปรึกษากระทรวงสาธารณสุข ต้อนรับคณะ สธ.มาเลเซีย แลกเปลี่ยนประสบการณ์ เสริมสร้างความร่วมมือด้านสุขภาพระหว่างประเทศ
หัวหน้าที่ปรึกษาระดับกระทรวงสาธารณสุข ให้การต้อนรับคณะผู้แทนกระทรวงสาธารณสุขประเทศมาเลเซีย แลกเปลี่ยนเรียนรู้การดําเนินงานสถานบริการในสังกัดกระทรวงสาธารณสุข เสริมสร้างความร่วมมือด้านสุขภาพระหว่างประเทศ
หัวหน้าที่ปรึกษาระดับกระทรวงสาธารณสุข ให้การต้อนรับคณะผู้แทนกระทรวงสาธารณสุขประเทศมาเลเซีย แลกเปลี่ยนเรียนรู้การดําเนินงานสถานบริการในสังกัดกระทรวงสาธารณสุข เสริมสร้างความร่วมมือด้านสุขภาพระหว่างประเทศ พร้อมลงพื้นที่เยี่ยมชมสถานบริการในจังหวัดสมุทรสาคร
วันนี้ (10 กรกฎาคม 2566) ที่กระทรวงสาธารณสุข จ.นนทบุรี นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิระดับ 11) และโฆษกกระทรวงสาธารณสุข ให้การต้อนรับผู้แทนจากกระทรวงสาธารณสุขมาเลเซีย จํานวน 14 ท่าน นําโดย Dato’ Dr. Asmayani Binti Khalib, Deputy Director-General of Health (Medical) Malaysia ในการแลกเปลี่ยนความรู้ ประสบการณ์ พร้อมศึกษาดูงานการดําเนินการโรงพยาบาลสังกัดกระทรวงสาธารณสุขของประเทศไทย ที่มีระบบการแพทย์และสาธารณสุขที่เข้มแข็ง เป็นต้นแบบในระดับนานาชาติ และกล่าวว่า กระทรวงสาธารณสุขไทยกับมาเลเซียมีความสัมพันธ์ที่ดีและมีความร่วมมือในการดําเนินงานด้านการแพทย์และสาธารณสุขมาอย่างต่อเนื่อง ซึ่งการเยือนกระทรวงสาธารณสุขไทยครั้งนี้ จะมีการแลกเปลี่ยนความรู้ ประสบการณ์ เกี่ยวกับยุทธศาสตร์ ความท้าทาย อุปสรรค และแนวทางแก้ไข เกี่ยวกับการดําเนินงานโรงพยาบาลในกํากับของรัฐ รวมถึงระบบสุขภาพ วิธีการบริหารจัดการ การพัฒนาศูนย์สุขภาพและความเป็นอิสระของโรงพยาบาล เพื่อตอบสนองความต้องการด้านสุขภาพของประชาชนในชุมชน ถือเป็นการเสริมสร้างความร่วมมือด้านสุขภาพของทั้งสองประเทศอีกครั้งหนึ่ง
โดยคณะศึกษาดูงานจะมีการลงพื้นที่เยี่ยมชมสถานบริการสังกัดกระทรวงสาธารณสุขในจังหวัดสมุทรสงคราม อาทิ สํานักงานสาธารณสุขจังหวัดสมุทรสาคร โรงพยาบาลส่งเสริมสุขภาพตําบลบ้านอ้อมโรงหีบ และโรงพยาบาลสมุทรสาคร โรงพยาบาลบ้านแพ้ว (องค์การมหาชน) เป็นต้น ในโอกาสนี้ ประเทศไทยยังได้รับเชิญให้ร่วมแบ่งปันประสบการณ์ในการเสริมสร้างระบบสุขภาพ ณ ประเทศมาเลเซีย ซึ่งถือเป็นการเรียนรู้ซึ่งกันและกันอีกด้วย
**********************************10 กรกฎาคม 2566
รัฐบาลไทย-ข่าวทำเนียบรัฐบาล-ผ่านร่างกฎหมายรอง พ.ร.บ.ปรับเป็นพินัย โทษเล็กน้อยไม่ต้องจำคุกแทนการปรับ
วันจันทร์ที่ 10 กรกฎาคม 2566
10/07/2566
ผ่านร่างกฎหมายรอง พ.ร.บ.ปรับเป็นพินัย โทษเล็กน้อยไม่ต้องจําคุกแทนการปรับ
วันพุธที่ 21 มิถุนายน 2566
ต่อจากนี้ไป ขอเชิญรับฟังไทยคู่ฟ้า
คณะรัฐมนตรีเห็นชอบร่างกฎหมายลําดับรองที่ออกตาม พ.ร.บ.ว่าด้วยการปรับเป็นพินัย พ.ศ.2565
จํานวน 3 ฉบับ ได้แก่ ร่างกฎกระทรวงการแสวงหาข้อเท็จจริง การรวบรวมหลักฐาน และการชี้แจง
หรือแก้ข้อกล่าวหา ร่างกฎกระทรวงการชําระค่าปรับเป็นพินัยผ่านระบบอิเล็กทรอนิกส์
และร่างระเบียบสํานักนายกรัฐมนตรีว่าด้วยระเบียบปฏิบัติในการปรับเป็นพินัย
โดยเป็นการปฏิรูปกฎหมายให้ผู้กระทําความผิดเพียงเล็กน้อยชําระค่าปรับเพียงอย่างเดียวไม่มีการจําคุกหรือกั
กขังแทนการปรับ ไม่ลงบันทึกในประวัติอาชญากรรม
สามารถติดต่อสื่อสารและชําระค่าปรับผ่านระบบอิเล็กทรอนิกส์ได้ ทั้งนี้
ในกรณีที่ผู้กระทําผิดมีฐานะยากจนและกระทําผิดด้วยความจําเป็นเพื่อยังชีพให้กําหนดค่าปรับเป็นพินัยในอัตร
าต่ําที่สุดและสามารถผ่อนชําระได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมศุลกากรชี้แจงกรณีขายทอดตลาดนาฬิกาปลอม
วันจันทร์ที่ 10 กรกฎาคม 2566
10/07/2566
กรมศุลกากรชี้แจงกรณีขายทอดตลาดนาฬิกาปลอม
ตามที่มีแหล่งข่าวเสนอข่าวเกี่ยวกับการขายทอดตลาดนาฬิกาปลอมจากกรมศุลกากร ซึ่งกรมศุลกากรได้ดําเนินการตรวจสอบกับเจ้าของเครื่องหมายการค้า พบว่า เป็นนาฬิกาปลอมจริง
วันนี้ (10 กรกฎาคม 2566) เวลา 13.30 น. นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า จากที่มีการเสนอข่าวเกี่ยวกับการประมูลนาฬิกาจากกรมศุลกากร ภายหลังพบว่าเป็นนาฬิกาปลอมเครื่องหมายการค้ากรมศุลกากรได้ตรวจสอบข้อมูลดังกล่าว มีข้อเท็จจริงดังนี้ เมื่อวันที่ 24 กรกฎาคม 2565 เจ้าหน้าที่กรมศุลกากรได้เข้าตรวจค้นร้านขายนาฬิกาบริเวณศูนย์การค้า Siam Square One พบนาฬิกามีเครื่องหมายการค้า จํานวน 14 รายการ ทั้งนี้ ได้เชิญเจ้าของสิทธิ์มาตรวจสอบ พบว่า มีจํานวน 1 เรือน เป็นสินค้าปลอมเครื่องหมายการค้า และอีก 13 เรือน เป็นของที่ถูกต้องตามลิขสิทธิ์ ดังนั้น กรมศุลกากร จึงนํา 13 เรือน และได้ประกาศขายทอดตลาด ในวันที่ 28 มิถุนายน 2566 โดยเปิดให้เข้าชมของกลาง วันที่ 5 กรกฎาคม 2566 และเปิดซองการประมูล วันที่ 6 กรกฎาคม 2566 มีผู้เข้าร่วมการประมูลทั้งสิ้น 18 ราย หลังจากได้รับข้อมูลจากผู้ประมูลว่านาฬิกาที่มีการประมูลจากกรมศุลกากรเป็นสินค้าปลอมเครื่องหมายการค้า กรมศุลกากรจึงได้ดําเนินการตรวจสอบทันที ซึ่งในวันนี้ (10 กรกฎาคม 2566) ได้เชิญเจ้าของสิทธิ์มาหารืออีกครั้ง เจ้าของสิทธิ์แจ้งว่า นาฬิกาทั้งหมดที่ได้ประมูล วันที่ 6 กรกฎาคม 2566 เป็นสินค้าปลอมเครื่องหมายการค้า กรมศุลกากรจึงออกคําสั่งยกเลิกการประมูลและให้คืนเงินให้กับผู้เข้าร่วมประมูลทั้งหมด โดยในส่วนของกรมศุลกากรจะตั้งคณะกรรมการตรวจสอบข้อเท็จจริงอย่างเร่งด่วนต่อไป
ทั้งนี้ กรมศุลกากรจึงขออภัยสําหรับความผิดพลาดที่เกิดขึ้นและจะดําเนินการอย่างรอบคอบในการประมูลสินค้า ครั้งต่อไป
คลิปวิดิโอ
นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร แถลงข่าวกรณีขายทอดตลาดนาฬิกาจากกรมศุลกาก ณ ศูนย์แถลงข่าว ชั้น 2 อาคาร 1 กรมศุลกากร คลองเตย
https://fb.watch/lHov9BDbTM/?mibextid=Nif5oz
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมบรรยายโครงการฝึกอบรม หลักสูตร “เสริมสร้างความรู้และพัฒนาศักยภาพด้านการร่างกฎหมายและการให้ความเห็นทางกฎหมาย”
วันจันทร์ที่ 10 กรกฎาคม 2566
10/07/2566
ปลัดกระทรวงยุติธรรม ร่วมบรรยายโครงการฝึกอบรม หลักสูตร “เสริมสร้างความรู้และพัฒนาศักยภาพด้านการร่างกฎหมายและการให้ความเห็นทางกฎหมาย”
ปลัดกระทรวงยุติธรรม ร่วมบรรยายโครงการฝึกอบรม หลักสูตร “เสริมสร้างความรู้และพัฒนาศักยภาพด้านการร่างกฎหมายและการให้ความเห็นทางกฎหมาย”
ในวันจันทร์ที่ ๑๐ กรกฎาคม ๒๕๖๖ เวลา ๑๓.๓๐ น. นางพงษ์สวาท นีละโยธิน ปลัดกระทรวงยุติธรรม ร่วมบรรยายโครงการฝึกอบรม หลักสูตร “เสริมสร้างความรู้และพัฒนาศักยภาพด้านการร่างกฎหมายและการให้ความเห็นทางกฎหมาย” หัวข้อ "ความรู้ทั่วไปเกี่ยวกับการร่างกฎหมาย" ผ่านสื่ออิเล็กทรอนิกส์ระบบ Zoom Cloud Meetings โดยถ่ายทอดสัญญาณ ณ ห้องประชุม ๗๐๑ ชั้น ๗ สํานักงานอัยการสูงสุด อาคารราชบุรีดิเรกฤทธิ์ ถนนแจ้งวัฒนะ กรุงเทพมหานคร
สําหรับโครงการฝึกอบรม หลักสูตร “เสริมสร้างความรู้และพัฒนาศักยภาพด้านการร่างกฎหมายและการให้ความเห็นทางกฎหมาย” จัดขึ้นระหว่างวันที่ ๑๐ - ๑๓ กรกฎาคม ๒๕๖๖ ผ่านสื่ออิเล็กทรอนิกส์ระบบ Zoom Cloud Meetings และฝึกปฏิบัติ ณ ห้องประชุม ๓๐๓ ชั้น ๓ สํานักงานอัยการสูงสุด อาคารราชบุรีดิเรกฤทธิ์ ถนนแจ้งวัฒนะ กรุงเทพมหานคร โดยมีวัตถุประสงค์เพื่อให้ผู้เข้ารับการฝึกอบรมมีความรู้พื้นฐานเกี่ยวกับกระบวนการจัดทําและยกร่างกฎหมาย การตรวจพิจารณาร่างกฎหมาย สามารถร่างกฎหมายได้อย่างถูกต้องและมีประสิทธิภาพตามรูปแบบของกฎหมาย โครงสร้างกฎหมาย และภาษาทางกฎหมาย การตีความกฎหมาย ตลอดจนหลักการและวิธีการของการให้ความเห็นทางกฎหมาย รวมทั้งสามารถนําความรู้ที่ได้ไปปรับใช้กับข้อเท็จจริงที่เกิดขึ้นโดยสามารถให้ความเห็นทางกฎหมายได้อย่างถูกต้อง โดยมีข้าราชการธุรการที่ปฏิบัติงานเกี่ยวกับการร่างกฎหมายและการให้ความเห็นทางกฎหมาย เข้าร่วมฝึกอบรม จํานวน ๖๐ คน
รัฐบาลไทย-ข่าวทำเนียบรัฐบาล-ยกระดับการคัดแยกผู้เสียหายจากการค้ามนุษย์ ตามข้อเสนอแนะ TIP Report 2023 เพื่อผลสำเร็จที่ชัดเจนขึ้น
วันจันทร์ที่ 10 กรกฎาคม 2566
ยกระดับการคัดแยกผู้เสียหายจากการค้ามนุษย์ ตามข้อเสนอแนะ TIP Report 2023 เพื่อผลสําเร็จที่ชัดเจนขึ้น
.....
กระทรวงแรงงาน ขับเคลื่อนการป้องกันการค้ามนุษย์ด้านแรงงาน ผ่านการฝึกอบรมเพื่อพัฒนาทักษะการคัดแยกผู้เสียหายจากการค้ามนุษย์ ตามนโยบายของรัฐบาลที่ได้กําหนดให้การป้องกันการค้ามนุษย์เป็นวาระแห่งชาติ
.
รวมทั้งเป็นไปตามข้อเสนอแนะจากรายงานสถานการณ์การค้ามนุษย์ ประจําปี 2566 (TIP Report 2023) ซึ่งมีข้อเสนอแนะให้ฝึกอบรมเจ้าหน้าที่ในการคัดแยกผู้เสียหายอย่างมีประสิทธิภาพ กําหนดให้ทีมสหวิชาชีพ ประกอบด้วย เจ้าหน้าที่ที่ผ่านการฝึกอบรมและมีประสบการณ์เพียงพอในการปฏิบัติงานด้านการค้ามนุษย์ เพื่อปรับปรุงประสิทธิภาพในการคัดแยกผู้เสียหาย และเสริมสร้างความตระหนักรู้ให้แก่เจ้าหน้าที่ที่เกี่ยวข้องให้เข้าใจข้อบ่งชี้ของการค้ามนุษย์ เช่น การบังคับทํางานใช้หนี้ การทํางานเกินเวลามากเกินจําเป็น การยึดเอกสารของลูกจ้างและการทํางานโดยไม่จ่ายผลตอบแทน เป็นต้น
.
พร้อมมอบหมายให้หน่วยงานในสังกัดทั้งส่วนกลางและส่วนภูมิภาค นํามาตรฐานการปฏิบัติงานในการคัดกรองผู้เสียหายจากการค้ามนุษย์ด้านแรงงาน และการบังคับใช้แรงงาน และแผนปฏิบัติการว่าด้วยกลไกการส่งต่อระดับชาติ ไปใช้เป็นแนวทางปฏิบัติงาน เพื่อขจัดการบังคับใช้แรงงานและการค้ามนุษย์ในประเทศไทย ให้สามารถปฏิบัติตามมาตรฐานขั้นต่ําของสหรัฐฯ และไทยได้รับการจัดอันดับในรายงานการค้ามนุษย์ให้อยู่ในระดับที่สูงขึ้นต่อไป
.
อ่านเพิ่มเติม คลิกhttps://www.thaigov.go.th/news/contents/details/69952
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-น้องหมูหวาน ขอเชิญชวนกำลังพลและบุคคลทั่วไป เข้าร่วมกิจกรรม
วันจันทร์ที่ 10 กรกฎาคม 2566
น้องหมูหวาน ขอเชิญชวนกําลังพลและบุคคลทั่วไป เข้าร่วมกิจกรรม
...
*ชมรมกีฬาสํานักงบประมาณกลาโหม ขอเชิญชวนกําลังพลและบุคคลทั่วไป
*เข้าร่วมกิจกรรม"SRISAMAN RUN FOR HEALTH BY YOUR HEART"ศรีสมาน เดิน-วิ่ง เพื่อสุขภาพ 2566
*ในวันอาทิตย์ที่ 6 สิงหาคม 2566 ณ สํานักงานปลัดกระทรวงกลาโหม (ศรีสมาน) จ.นนทบุรี
*โดยมีวัตถุประสงค์ :เพื่อส่งเสริมให้กําลังพล และครอบครัวรวมถึงผู้สนใจทั่วไปได้ออกกําลังกายอย่างง่าย
ด้วยการเดินและวิ่งและนํารายได้ส่วนหนึ่ง จากการจัดการแข่งขัน ใช้เป็นสวัสดิการ ให้แก่กําลังพล
และครอบครัวของสํานักงบประมาณกลาโหมรวมถึงจัดซื้อเครื่องมือแพทย์ สนับสนุนให้กับ
สํานักงานแพทย์ สํานักงานสนับสนุน สํานักงานปลัดกระทรวงกลาโหม และใช้ในกิจกรรมสาธารณกุศลต่างๆ
*รับสมัครตั้งแต่ 29 เม.ย. - 20 ก.ค.66
*กดสมัครและดูรายละเอียดได้ที่ https://race.thai.run/srisamanrun
*ติดต่อสอบถาม ชมรมกีฬาสํานักงบประมาณกลาโหม โทร. 099 6085830
รัฐบาลไทย-ข่าวทำเนียบรัฐบาล-“Discover the New You” campaign launched to promote health and wellness tourism
วันจันทร์ที่ 10 กรกฎาคม 2566
10/07/2566
“Discover the New You” campaign launched to promote health and wellness tourism
“Discover the New You” campaign launched to promote health
and wellness tourism
July 8, 2023, Deputy Secretary-General to the Prime Minister and Acting Government
Spokesperson Anucha Burapachaisri disclosed that on July 10, 2023, Prime Minister and
Defense Minister Gen. Prayut Chan-o-cha expressed support over Tourism Authority of Thailand
(TAT)’s campaign: “Discover the New You!” which is aimed to promote health and wellness
tourism in a creative manner, in line with the Government’s policy to push for new types of
tourism that are more diverse and sustainable, and that meet the demand of modern day
tourists.
TAT has collaborated with over 130 leading health &amp; wellness business operators, hotels,
wellness resorts and spas, as well as hospitals and specialized clinics, to launch the campaign
“Discover the New You!” under the overarching “Amazing Thailand Health and Wellness New
Chapters New Experience” program to introduce health and wellness travel products and
services under the concept of Meaningful Wellness. TAT has also extended its invitation to tour
operators and bloggers/influencers to participate in the campaign in a bid to attract health and
wellness tourists around the world. Under the campaign, 15 tourism routes have been
identified. It is expected that the campaign stimulates no less than 3,000 nationwide travels,
and generate over 18 million Baht in revenue by September 2023.
The Government Spokesperson added that the Prime Minister thanked all concerned sectors for
launching the campaign, which would attract more tourists with high purchasing power, and
contribute to the nation’s economic value. Those who are interested in the campaign may check
out further information and purchase products and services under the campaign at:
https://www.discoverthenewyou.travel/, or www.facebook.com/thailanddiscoverthenewyou, or
Line Official Account: @tat-wellness.th.
รัฐบาลไทย-ข่าวทำเนียบรัฐบาล-รมว.สุชาติ มอบกรมพัฒน์ ฝึกทักษะยานยนต์และชิ้นส่วนป้อน EEC กว่า 3,000 คน
วันจันทร์ที่ 10 กรกฎาคม 2566
รมว.สุชาติ มอบกรมพัฒน์ ฝึกทักษะยานยนต์และชิ้นส่วนป้อน EEC กว่า 3,000 คน
รมว.แรงงาน นายสุชาติ ชมกลิ่น มอบกรมพัฒนาฝีมือแรงงาน ฝึกแรงงานด้านยานยนต์และชิ้นส่วนป้อนพื้นที่ EEC  กว่า 3,000 คน
รัฐบาลไทย-ข่าวทำเนียบรัฐบาล-รัฐบาลตั้งเป้าปี 66 ส่งเสริมคนพิการมีงานทำ 68,000 คน มุ่งพัฒนาคุณภาพชีวิตคนพิการทุกมิติ
วันจันทร์ที่ 10 กรกฎาคม 2566
10/07/2566
รัฐบาลตั้งเป้าปี 66 ส่งเสริมคนพิการมีงานทํา 68,000 คน มุ่งพัฒนาคุณภาพชีวิตคนพิการทุกมิติ
รัฐบาลตั้งเป้าปี 66 ส่งเสริมคนพิการมีงานทํา 68,000 คน มุ่งพัฒนาคุณภาพชีวิตคนพิการทุกมิติ
นางสาวรัชดา ธนาดิเรก รองโฆษกรประจําสํานักนายกรัฐมนตรี เปิดเผยว่า จากผลสําเร็จการขับเคลื่อนการทํางานเพื่อส่งเสริมและพัฒนาคุณภาพชีวิตคนพิการในทุกมิติของรัฐบาล โดยเฉพาะการส่งเสริมและสนับสนุนการมีงานทําของคนพิการตามกฎหมายรวมถึงการจ้างงานคนพิการ รวมถึงการสนับสนุนการรวมกลุ่มประกอบอาชีพของคนพิการและผู้ดูแลคนพิการ พบว่า ในปี 2565 มีสถานประกอบการทั่วประเทศ 14,444 แห่ง จ้างงานคนพิการแล้ว จํานวน 63,904 คน ขณะที่ การส่งเงินเข้ากองทุนส่งเสริมและพัฒนาคุณภาพชีวิตคนพิการ ส่วนหนึ่งได้นํามาให้คนพิการกู้ยืมเงินประกอบอาชีพ เพื่อให้มีอาชีพ มีรายได้ สามารถเลี้ยงดูตนเองและครอบครัวได้
นางสาวรัชดา กล่าวต่อไปว่า รัฐบาลมุ่งสานต่อนโยบายเพื่อส่งเสริมและพัฒนาคุณภาพชีวิตคนพิการ ในปี พ.ศ.2566 รัฐบาล โดยกรมส่งเสริมและพัฒนาคุณภาพชีวิตคนพิการ (พก.) กระทรวงการพัฒนาสังคมและความมั่นคงของมนุษย์ (พม.) ตั้งเป้าหมายการจ้างงานคนพิการ จํานวน 68,234 คน เพื่อเปิดโอกาส สร้างรายได้ ลดความเหลื่อมล้ําทางสังคม อีกทั้ง เพื่อสร้างคุณค่าให้กับคนพิการ ส่งเสริมให้คนพิการแสดงศักยภาพที่มีอยู่ในการทํางาน
“พระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2556 ตามมาตรา 33 ได้กําหนดให้นายจ้างหรือเจ้าของสถานประกอบการที่มีลูกจ้างตั้งแต่ 100 คนขึ้นไป จะต้องรับคนพิการเข้าทํางาน ไม่น้อยกว่า 1 คน (100 : 1) เศษที่เกิน 50 ต้องรับคนพิการเพิ่มอีก 1 คน มาตรา 34 นายจ้างหรือเจ้าของสถานประกอบการที่ไม่ประสงค์จ้างคนพิการ ให้ส่งเงินเข้ากองทุนส่งเสริมและพัฒนาคุณภาพชีวิตคนพิการ และมาตรา 35 ในกรณีที่หน่วยงานของรัฐไม่ประสงค์จะรับคนพิการเข้าทํางาน และไม่ประสงค์จะส่งเงินเข้ากองทุนฯ นายจ้างหรือเจ้าของสถานประกอบการนั้น อาจให้สัมปทาน จัดสถานที่จําหน่ายสินค้าหรือบริการ จัดจ้างเหมาช่วงงานหรือจ้างเหมาบริการ โดยวิธีกรณีพิเศษ เช่น ฝึกงาน หรือจัดให้มีอุปกรณ์หรือสิ่งอํานวยความสะดวก ล่ามภาษามือ หรือให้ความช่วยเหลืออื่นใดแก่คนพิการหรือผู้ดูแลคนพิการก็ได้ตามหลักเกณฑ์ วิธีการและเงื่อนไขที่คณะกรรมการกําหนดในระเบียบ” นางสาวรัชดา กล่าว
รัฐบาลไทย-ข่าวทำเนียบรัฐบาล-รัฐบาลผลักดันโอกาส ช่องทางเพิ่มการลงทุนผู้ประกอบการไทยในประเทศเพื่อนบ้าน พร้อมเชื่อมโยงจุดผ่านแดน เพื่อผลักดันการส่งออกสินค้าไทยไปยังจีนให้มากขึ้น
วันจันทร์ที่ 10 กรกฎาคม 2566
10/07/2566
รัฐบาลผลักดันโอกาส ช่องทางเพิ่มการลงทุนผู้ประกอบการไทยในประเทศเพื่อนบ้าน พร้อมเชื่อมโยงจุดผ่านแดน เพื่อผลักดันการส่งออกสินค้าไทยไปยังจีนให้มากขึ้น
ปลื้มตัวเลขไทยส่งออกผลไม้ไปจีน 5 เดือนแรก 2566 กว่า 2.8 พันล้านบาท
วันนี้ (วันที่ 10 กรกฎาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการการทํางานอย่างต่อเนื่องเพื่อขยายโอกาสการค้าและการลงทุน พร้อมเชื่อมโยงจุดผ่านแดนกับประเทศเพื่อนบ้าน เพิ่มมูลค่าการส่งออกสินค้าไทยไปยังจีน
รองโฆษกประจําสํานักนายกรัฐมนตรีกล่าวว่า รัฐบาลโดยกรมเจรจาการค้าระหว่างประเทศ กระทรวงพาณิชย์ เดินทางเยือนสาธารณรัฐประชาธิปไตยประชาชนลาว (สปป.ลาว) ระหว่างวันที่ 7 – 8 กรกฎาคม 2566 และได้หารือกับภาคเอกชนไทยถึงโอกาสการขยายการค้า และการลงทุนในสปป.ลาว โดยกรมเจรจาการค้าระหว่างประเทศมองว่า สปป.ลาว นับเป็นตลาดที่มีศักยภาพสําหรับการลงทุนของผู้ประกอบการไทย โดยเฉพาะในธุรกิจกาแฟ เพราะสปป.ลาว เป็นแหล่งปลูกกาแฟใหญ่เป็นอันดับ 3 ในอาเซียน การเติบโตของธุรกิจท่องเที่ยวของสปป.ลาว ทําให้ธุรกิจคาเฟ่เติบโตสูง และ สปป.ลาว ยังมีแผนพัฒนาคุณภาพการผลิตกาแฟให้ได้มาตรฐานสากล จึงทําให้ไทยและสปป.ลาว มีโอกาสขยายความร่วมมือกัน เพื่อสร้างเครือข่ายห่วงโซ่อุตสาหกรรมกาแฟกัน รวมทั้งการวิจัยเชิงวิชาการ การร่วมทุน และการใช้ประโยชน์จากสิทธิประโยชน์ทางภาษีในกรอบอาเซียน เพื่อการค้ากาแฟระหว่างกัน
โอกาสนี้ กรมเจรจาการค้าระหว่างประเทศยังได้เดินทางไปสํารวจท่าบก (Dry Port) ท่านาแล้ง และสถานีรถไฟเวียงจันทน์ใต้ ซึ่งเป็นจุดเปลี่ยนถ่ายสินค้าที่ส่งออกจากไทยผ่านด่านหนองคายไปยัง สปป.ลาว เพื่อขึ้นรถไฟต่อไปยังประเทศจีน ซึ่งจากการหารือกับผู้บริหารโครงการท่าบก ท่านาแล้ง พบว่า ผู้ประกอบการไทยสามารถส่งออกผลไม้ไปจีนได้เพิ่มขึ้นมาก นับตั้งแต่เส้นทางรถไฟจีน-ลาวเปิดให้บริการเมื่อปี 2564 จากที่เดิมมูลค่าส่งออกจากไทยทางด่านหนองคายผ่านแดน สปป.ลาวไปจีนอยู่ที่ 90.41 ล้านบาท ในปี 2564 เพิ่มเป็น 1,964.89 ล้านบาท ในปี 2565 และเป็น 2,848.41 ล้านบาท ในช่วง 5 เดือนแรก ของปี 2566 โดยมีสินค้าไทยที่สําคัญคือ ผลไม้ไทย ทั้งทุเรียน มะม่วง สับปะรด ลําไย และมังคุด ซึ่งได้รับความนิยมในผู้บริโภคชาวจีนเพิ่มมากขึ้น
“รัฐบาล โดยหน่วยงานที่เกี่ยวข้อง ร่วมกันพิจารณา โอกาส และช่องทางขยายการลงทุนเพิ่มเติมให้ผู้ประกอบการไทย รวมถึงผลจากการวางรากฐานการพัฒนาเชื่อมโยงทางจุดผ่านแดนกับประเทศเพื่อนบ้าน โครงสร้างพื้นฐาน เริ่มเห็นเป็นผลสําเร็จแล้ว จึงเป็นโอกาสสําคัญในการส่งเสริมมูลค่าการส่งออกสินค้าไทยผ่านชายแดนต่อไปยังประเทศจีนให้มากยิ่งขึ้น ทั้งนี้ หวังว่าเกษตรกรและผู้ประกอบการส่งออกสินค้าไทย โดยเฉพาะผลไม้ไทย ได้ใช้โอกาสนี้ทําตลาดเพิ่มการส่งออกผลไม้ประเภทอื่น ๆ ไปจีน รวมทั้งใช้ประโยชน์จาก FTA ทั้งกรอบอาเซียน-จีน และความตกลง RCEP เพื่อขยายปริมาณและมูลค่าการส่งออกให้เพิ่มมากขึ้น” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-“ท่องเที่ยวฟื้น การบริโภคเพิ่ม เงินเฟ้อลดลง” หนุนเศรษฐกิจไทยเดือน พ.ค. 66 โตต่อเนื่อง
วันจันทร์ที่ 10 กรกฎาคม 2566
“ท่องเที่ยวฟื้น การบริโภคเพิ่ม เงินเฟ้อลดลง” หนุนเศรษฐกิจไทยเดือน พ.ค. 66 โตต่อเนื่อง
.....
สํานักงานเศรษฐกิจการคลัง เผยภาวะเศรษฐกิจการคลังไทยเดือน พ.ค. 66 ปรับตัวดีขึ้น จาก 3 ปัจจัยหลัก ได้แก่ ปัจจัยด้านท่องเที่ยวที่ขยายตัวได้ต่อเนื่อง การบริโภคภาคเอกชน และอัตราเงินเฟ้อที่ปรับตัวลดลง
.
>> ปัจจัยสนับสนุนจากการท่องเที่ยว ขยายตัวอย่างต่อเนื่อง โดยในเดือน พ.ค. 66 มีนักท่องเที่ยวชาวต่างชาติเข้าประเทศไทยรวม 2.01 ล้านคน (ขยายตัวจากช่วงเดียวกันของปีก่อนที่ 286.3%) และการท่องเที่ยวภายในประเทศ 19.7 ล้านคน (ขยายตัวจากช่วงเดียวกันของปีก่อน 24.5%)
.
>> ปัจจัยด้านการบริโภคภาคเอกชน ปรับตัวดีขึ้นจากเดือนก่อนหน้า โดยการบริโภคในหมวดสินค้าคงทนสะท้อนจากปริมาณการจําหน่ายรถยนต์นั่งและปริมาณรถจักรยานยนต์ที่จดทะเบียนใหม่ในเดือน พ.ค. 66 เพิ่มขึ้นจากช่วงเดียวกันของปีก่อนที่ 29.4% และ 13.5%ตามลําดับ รวมถึงดัชนีความเชื่อมั่นของผู้บริโภคปรับตัวเพิ่มขึ้นมาอยู่ที่ระดับ 55.7 จากระดับ 55.0 ในเดือนก่อน ซึ่งเป็นการปรับตัวเพิ่มขึ้นต่อเนื่องเป็นเดือนที่ 12 และสูงสุดในรอบ 39 เดือน
.
>> ปัจจัยด้านอัตราเงินเฟ้อทั่วไป เสถียรภาพเศรษฐกิจยังอยู่ในเกณฑ์ดีและแรงกดดันจากระดับราคาสินค้าลดลงต่อเนื่อง สะท้อนจากอัตราเงินเฟ้อทั่วไป อยู่ที่ 0.53% ขณะที่อัตราเงินเฟ้อพื้นฐานอยู่ที่ 1.55% นอกจากนี้ ดัชนีความเชื่อมั่นของผู้บริโภคที่ปรับตัวเพิ่มขึ้นในเดือน พ.ค. ถือเป็นการปรับตัวเพิ่มขึ้นต่อเนื่องเป็นเดือนที่ 12 และสูงสุดในรอบ 39 เดือน สะท้อนความเชื่อมั่นของผู้บริโภคต่อภาวะเศรษฐกิจที่ปรับตัวดีขึ้น
.
อ่านเพิ่มเติม คลิกhttps://www.thaigov.go.th/news/contents/details/69990
#ไทยคู่ฟ้า#สื่อสารรัฐบาลไทย
-------------------